CELEX: C2006/036/17
Language: sk
Date: 2006-02-11 00:00:00
Title: Rozsudok Súdneho dvora (piata komora) z  24. novembra 2005  vo veci C-136/04 (návrh na začatie prejudiciálneho konania podaný Bundesfinanzhof): Deutsches Milch-Kontor GmbH proti Hauptzollamt Hamburg-Jonas (Vývozné náhrady — Nariadenia (EHS) č. 804/68, 1706/89 a 3445/89 — Syry určené na spracovanie v tretích krajinách)

11.2.2006   
            
            
               SK
            
            
               Úradný vestník Európskej únie
            
            
               C 36/10
            
         
      ROZSUDOK SÚDNEHO DVORA
   
   (piata komora)
   z 24. novembra 2005
   vo veci C-136/04 (návrh na začatie prejudiciálneho konania podaný Bundesfinanzhof): Deutsches Milch-Kontor GmbH proti Hauptzollamt Hamburg-Jonas (1)
   
   (Vývozné náhrady - Nariadenia (EHS) č. 804/68, 1706/89 a 3445/89 - Syry určené na spracovanie v tretích krajinách)
   (2006/C 36/17)
   Jazyk konania: nemčina
   Vo veci C-136/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Bundesfinanzhof (Nemecko) z 3. februára 2004 a doručený Súdnemu dvoru 15. marca 2004, ktorý súvisí s konaním: Deutsches Milch-Kontor GmbH proti Hauptzollamt Hamburg-Jonas, Súdny dvor (piata komora), v zložení: predseda piatej komory J. Makarczyk, sudcovia R. Schintgen a R. Silva de Lapuerta (spravodajkyňa), generálny advokát: M. Poiares Maduro, tajomník: B. Fülöp, vyhlásil 24. novembra 2005 rozsudok, ktorého výrok znie:
   Na syry vyvezené roku 1990, ktoré sú svojou povahou určené na spracovanie v tretích krajinách, sa môže vzťahovať vývozná náhrada podľa článku 17 ods. 1 nariadenia Rady č. 804/68 z 27. júna 1968 o spoločnej organizácii trhu s mliekom a mliečnymi výrobkami, zmeneného a doplneného nariadením Rady (EHS) č. 3904/87 z 22. decembra 1987, pod podmienkou, že sú zaradené s ohľadom na ich druh a zloženie do jedného z kódov výrobkov uvedených v prílohe nariadenia Komisie č. 1706/89 z 15. júna 1989, ktoré stanovuje vývozné náhrady v sektore mlieka a mliečnych výrobkov, ako sú definované nomenklatúrou poľnohospodárskych výrobkov pre vývozné náhrady, ktorá je prílohou nariadenia Komisie č. 3445/89 z 15. novembra 1989 upravujúce úplnú verziu nomenklatúry poľnohospodárskych výrobkov na účely vývozných náhrad, platnú od 1. januára 1990.
   
      (1)  Ú. v. EÚ C 118, 30.4.2004.